cyanic-selkie/wikianc huggingface dataset:
БУУнун Коопсуздук Кеңешинин 1325 резолюциясын жүзөгө ашыруу боюнча Кыргыз Республикасынын иш-аракеттер планы
Кыргыз Республикасы БУУнун мүчөсү катарында БУУнун ККР 1325 кошулуп, Пекин иш-аракеттер платформасына (5-пункт - аялдар жана куралданган чыр-чатактар) кол коюп, чыр-чатактардын алдын алуу жана аларды жөнгө салуудагы аялдардын ролун жана катышуусун күчөтүү, ошондой эле кыз-келиндердин чыр-чатактуу кырдаалдардагы өзгөчө керектөөлөрү менен муктаждыктарын эске алып, алардын укуктарын коргоо боюнча милдеттенмелерин өзүнө алган.
2010-жылы "UN Women" түзүмү Борбордук Азия өлкөлөрүндө чыр-чатактардын алдын алуу, ошондой эле мүчө-мамлекеттерде аялдар, тынчтык жана коопсуздуктун кызыкчылыктарын көздөгөн улуттук 1325 ИПнын иштеп чыгуу аракеттерин күчөтүү максатында "Аялдар менен диалогдордун ачык күндөрү - 2010" деген аталыштагы улуттук консультативдик жолугушууларды уюштурган. Бул иш-чарага аялдар бейөкмөт уюмдарынын, БУУнун агенттиктеринин мүчөлөрү жана академиялык чөйрөлөрдүн өкүлдөрү катышышкан. Консультативдик орнотуусу жолугушуулардын натыйжасында аялдар кыймылынын активисттери БУУнун Баш катчысы Пан Ги Мунга 1325-резолюцияны улуттук деңгээлде жүзөгө ашырууну күчөтүү керек деген сунуш менен биргелешип кайрылышкан.
2011-жылы Кыргыз Республикасынын түштүгүндөгү «Тынчтыкты куруучу аялдар» тармагы "UN Women" түзүмүнүн каржылык колдоосу менен КРнын экс-президенти Роза Отунбаеванын, КРнын Жогорку Кеңешинин депутаттарынын, профилдик мамлекеттик түзүмдөрдүн өкүлдөрүнүн, жарандык коомдун, ЖМКнын катышуусу менен улуттук консультативдик жолугушууларды өткөрүп, Кыргызстандагы куралданган чыр-чатактын аялдардын абалына тийгизген таасирин талкуулашты.
Улуттук консультативдик жолугушуулардын катышуучуларынын бири, Жогорку Кеңештин V чакырылышынын депутаты И.Ю. Карамушкина аялдар кыймылынын активисттери менен бирге Парламенттин деңгээлинде 1325-резолюцияны жүзөгө ашыруу боюнча иш-чараларды кабыл алуу зарылчылыгын сүрөмөлөдү. Натыйжада, 2012-жылдын 15-апрелинде КРнын ЖКнин Коргонуу жана коопсуздук комитети 1325-резолюцияны жүзөгө ашыруу чараларын кабыл алуу жөнүндө чечимин чыгарды. Ушул чечим боюнча КРнын Өкмөтү 2012-жылдын 25-июнунда №294-токтомун чыгарып, анын негизинде 1325-резолюцияны жүзөгө ашыруу боюнча иш-аракеттер планын иштеп чыгуучу биринчи ведомстволор аралык жумушчу топ түзүлүп, аталган топтун курамына төмөнкү министрликтер менен ведомстволордун өкүлдөрү киришкен:
1325-резолюцияны жүзөгө ашыруу иш-аракеттер планын иштеп чыгууну жөнгө салуу милдети КРнын Ички иштер министрлигине жүктөлгөн.
1325-резолюцияны жүзөгө ашыруу иш-аракеттер планын "UN Women" түзүмүнүн техникалык колдоосу менен даярдоо процессинде эларалык жана улуттук эксперттер катышып, алар атайын даярдыктан өтүшкөн:
2013-жылы февраль айында КРнын Өкмөтү 2013-жылдын 18-февралындагы №78 токтому менен жумушчу топ түзүп чыккан 1325-резолюцияны 2012-2014-жж. жүзөгө ашыруу иш-аракеттер планын кабыл алган.
1325 ИП (2012-2014) 5 максаттан туруп, алардын ар биринде маселелер белгиленип, тийиштүү иш-чаралар пландаштырылып, көрсөткүчтөр иштелип чыккан. 1325 ИПнын максаттары
КРнын Өкмөтү иштеп чыккан КРнын биринчи 1325 ИП БУУнун Коопсуздук Кеңешинин 1325-резолюциясынын БУУнун мүчө-мамлекеттерине койгон бардык талаптарына жооп берет. Анда куралданган чыр-чатактуу кырдаалдарда кыз-келиндердин укуктарынын корголушун жүзөгө ашыруу жана алардын чечим кабыл алуу процессинин бардык деңгээлдеринде катышуусун жандандыруу, ошондой эле тынчтык менен коопсуздукту сактоо жаатында пландаштырылган иш-чараларга гендердик өңүттү интеграциялоо жана тынчтыкты орнотуучу жамаатты даярдоо сыяктуу бардык иш-аракеттер камтылган. Жумушчу топтун мүчөлөрүнүн айтымында, каражаттардын жетишсиздигинен улам КРнын 1325 ИП толугу менен жүзөгө ашырылбай калган.
Киберфеминизм
Киберфеминизм (англ. cyberfeminism) — заманбап феминисттик коомчулуктагы философиялык ойлордун багыты. Бул багыттагы изилдөөлөр кибермейкиндик, интернет жана маалыматтык технологиялар менен байланышкан. Термин 1990-жылдардын башында интернетти жана жаңы медиа-технологияларын изилдеген феминисттик авторлордун идеяларын жана концепцияларын баяндоо үчүн иштелип чыккан. Киберфеминизм, негизинен, маалыматтык-коммуникациялык технологияларды (МКТ) жана кибермейкиндикти өнүктүрүүдөгү жана бул тармакта ишке орношуудагы эркектердин таанылган жана кабыл алынган үстөмдүгүнө каршы туруу менен алектенет.
Киберфеминизм концепциясына ылайык, кибермейкиндик жана интернетте - гендер жана гендердик айырмачылыктар, бөлүнүүлөр сыяктуу социалдык терс көрүнүштөр болбошу шарт​​. Киберфеминизм технологияны жыныс жана гендер түшүнүктөрүн жок кылуучу, ошондой эле адамдык мүмкүнчүлүктөрдү постгуманизмдин духунда (адамды табият ээси катары эмес, анын бир бөлүгү катары караган көз караш) өнүктүрүүчү курал катары карайт.
Терминдин аныктамасы
Басылмаларда “киберфеминизм” термининин туруктуу аныктамасын табуу кыйын, анткени бул философиялык агымдын көпчүлүк өкүлдөрү атайылап терминге ачык-айкын бир түшүндүрмө берүүдөн баш тартып келишкен. 1997-жылы киберфеминисттик интернационалдын биринчи конференциясында кабыл алынган "Киберфеминизмдик 100 антитезисинде" киберфеминизмге түз аныктама берилбестен, ага эмне тиешелүү эмес, эмне мүнөздүү эмес сыяктуу кыйыр түшүндүрмөлөр берилген. Британдык культуролог Сэди Плант өзүнүн “Нөлдөр жана бирлер” китебинде киберфеминизмге төмөнкүдөй аныктама берет: “Киберфеминизм бул - аялдарды жана машинаны бириктирген системанын патриархатка жана патриархаттык көз караштарга каршы постгуманисттик куралдуу көтөрүлүшү. Белгилүү болгондой, патриархат аялдарды жана машиналарды баш ийдирүүгө болгон далалатын дале токтото элек”. Нью-Йорк Шаардык университетинин профессору Джесси Дэниэлс киберфеминизмди “өзүнчө теория да эмес, саясий программасы так айтылган феминисттик кыймыл да эмес” деп эсептейт. Киберфеминизм, Даниэлстин айтымында, тескерисинче, “гендер жана санариптик маданият ортосундагы мамилеге тиешелүү теориялардын, талкуулардын жана практикалардын жыйындысы”.
Old Boys тармагынан Корнелия Соллфранк киберфеминизмди мындай аныктайт :"Киберфеминизм - бул миф. Миф – бул келип чыгышы бөлөк жекелип чыгышы аныкталбаган бир окуя. Миф ар кандай вариацияларда кайра-кайра кайталанган бир борбордук окуяга негизделген. Миф бир тарыхты, ошондой эле бир чындыкты четке кагып, мейкиндиктерден, ар кандай окуялардын ортосундагы айырмачылыктардан чындыкты издөөнү билдирет. Киберфеминизм жөнүндө миф катары айтуу аны мистикалоо үчүн эмес, жөн гана киберфеминизм көптүк санда бар экенин көрсөтүп турат."
Жалпысынан алып караганда, киберфеминизм - бул кибермейкиндикте феминизм идеологияларын колдонуу деп эсептесек болот. Киберфеминизм мындан сырткары, жаңы технологиянын гендерге жана сексуалдулукка болгон байланышын изилдегендей эле, компьютердик технология менен учурда болуп жаткан дискриминациялык системанын ич-ара мамилесин изилдейт.
Тарыхы
Киберфеминизмдин пайда болушуна “1980-жылдардагы киберпанк адабиятындагы сексисттик маанайды” сындаган феминист жазуучулардын чыгармачылыгы чоң өбөлгө түзгөн. Киберфеминизм үчүн шыктандырган негизги булактардын бири - 1985-жылы социалисттик феминист Донна Харавэйдин “Киборг манифести” аттуу эссеси болгон. Бул чыгармада аялдар постгендердик же постбиологиялык организмге айланганда гана эркиндикке ээ болору айтылат.
Канадалык OUIT университетинин профессору Каролин Гуэртин белгилегендей, “киберфеминизм” термининин өзү биринчи жолу 1992-жылы “бир эле учурда жер шарынын үч чекитинде” пайда болгон. 1992-жылы Канадалык OCAD университетинин доценти Нэнси Патерсон интернетте "Киберфеминизм" деген макаласын жарыялаган. Ошол эле учурда, Австралиянын Аделаида шаарында “VNS Matrix” арт-жамааты "Киберфеминизм манифестин" басып чыгарган, анда алар “киберфеминизм” катары радикалдык акцияларын уюштурушкан. Бул акциялардын максаты - “аялдарды, дене суюктуктарын жана саясий аң-сезимди электрондук мейкиндикке киргизүү” болгон. Ошол эле жылы, британиялык маданият теоретиги Сэди Плант өзүнүн эмгектеринде биринчи жолу “киберфеминизм” терминин “технологиянын батыш коомуна тийгизген феминисттик таасирин” аныктоо үчүн колдонгон. 1997-жылы сентябрда Германиянын Кассель шаарында Documenta X арт иш-чаранын алкагында киберфеминисттик интернационалдын биринчи конференциясы болуп өткөн. 1997-жылы Documenta X 10-жолу өткөрүлүп жаткан, жана 10 жылдын ичинде биринчи жолу аял киши -, анын куратору болуп дайындалды. Бул жыйынга Европадан, АКШдан, Австралиядан, Жапониядан жана Орусиядан киберфеминисттик кыймылдын өкүлдөрү катышкан. Жолугушуунун катышуучулары киберфеминизмге түшүнүктүү бир аныктама берүүдөн баш тартышкан. Алар “киберфеминизмдин 100 антитезисин” түзүшкөн. Бул антитезисте киберфеминизм багытына кошууга мүмкүн болбой турган көрүнүштөрдү тизмектешкен. Ал эми “Кийинки киберфеминисттик интернационал” деп аталган экинчи конференция 1999-жылы Роттердамда өткөн. 2001-жылы Гамбургда киберфеминисттик интернационалдын үчүнчү жыйыны уюштурулган.
2000-жылдардын башынан бери "киберфеминизм" термини акырындык менен колдонуудан чыга баштаган. Австралиядагы Флиндерс университетинин изилдөөчүсү Тулли Барнетт белгилегендей, “санариптик маданияттын утопиялык жана ашыкча оптимисттик маанайына” терс таасирин тийгизген доткомдун (интернетке байланышкан бизнес-модель) кыйрашы - киберфеминизмдин алсырашына алып келген. Бирок айрым изилдөөчүлөр киберфеминизм бүгүнкү күндө деле жашап келет деп эсептешет. Радхика Гажала жана Ён Чжу О “Киберфеминизм 2.0” эмгегинде киберфеминизм 21-кылымда көптөгөн жаңы формаларда кайрадан жаралганын жазып чыгышкан. Мисалы, түрдүү темадагы блогдор, соцтармактар, фан-клубдар, онлайн-тайпалар ж.б.у.с.
Киберфеминизм искусстводо
Киберфеминизмдин искусстводогу эң белгилүү өкүлдөрү катары - Австралиянын төрт мүчөдөн турган  арт-жамаатынын мүчөлөрү болуп саналат. 1992-жылы “VNS Matrix” “21-кылымдын киберфеминисттик Манифестин” басып чыгарган, бул манифест Интернетте да, башка маалымат каражаттарында да кеңири жайылган. 1993-жылы Аделаида шаарында жайгашкан эксперименталдык искусство көргөзмөсүндө аталган жамаат “All New Gen” деген аталыштагы компьютердик оюнун алып чыгышкан. Бул оюнда “DNA sluts” тарабында ойногон колдонуучу башкы процессор “Bid Daddy Mainframe” менен салгылашууга туура келген.
Киберфеминисттик искусствонун мисалы катары австралиялык сүрөтчү Линда Дементтин 1995-жылы компакт-дискте басылып чыккан "Cyberflesh Girlmonster" эмгегин да кошсо болот. Бул чыгарма үчүн Демент 30га жакын аялдын дене мүчөлөрүн сканерден өткөрүп, алардын үндөрүн жаздырып алган. Кийинчерээк пайда болгон сүрөттөрдү жана аудио жазууларды “Монстр” деп атаган интерактивдүү образдар менен бириктирген.
1998-жылы Тайвандык сүрөтчү Шу Ли Чанг 1993-жылы жек көрүүнүн курмандыгы болгон америкалык транс адам Брэндон Тинанын жашоосуна арналган “Брэндон” аттуу масштабдуу веб-арт долбоорун жараткан. Сүрөтчүнүн бул эмгеги Нью-Йорктогу Соломон Гуггенхайм музейинин коллекциясына расмий түрдө киргизилген биринчи онлайн инсталляция болуп калды.
Австралиялык сүрөтчү Мелинда Рэкем 1999-жылы көрүүчүлөргө “Carrier” аталышында мультимедиялык веб-инсталляциясын тартуулаган. Бул чыгарма адамдын денесин жаңыча көз караш менен кароого чакырат. Автордун ой-ниети боюнча, анын жараткан бул чыгармасы коомчулукту “адамдар менен алардын денелери, денелер жана  анда жайгашкан бөтөн элементтер, ошондой эле адамдар менен технологиялар ортосундагы чек араларга кайрадан байкоо салып, көз караштарды жаңылоого” үндөшү керек.
Акыркы жылдарда киберфеминизм боюнча басылып чыккан адабияттардын көлөмү азайганына карабастан, искусстводо бул тенденция дагы эле өнүгүүсүн токтото элек. Киберфеминизм багытындагы көргөзмөлөрдүн ичинен  Эвелин Штермитцке тиешелүү “World of Female Avatars” (“Аватар аялдар ааламы”) аттуу эмгегин белгилеп көрсөтсө болот. Бул эмгекте интерактивдүү браузер форматында дүйнөнүн булуң-бурчунда жашаган аялдардын сүрөттөрү жана цитаталардын жыйындысы чогултулган. Ошондой эле, “The Many Faces of Eve” (“Обо эненин көп жүзү”) аталыштагы Регина Пинтонун эмгектери да өзгөчөлөнүп турат.
Кошумча маалымат:
https://obn.org/obn/inhalt_index.html Old Boy Network веб-сайтынын библиотекасы.
Курортология
Курортология (курорттор жана ...логия) — медицинанын табигый дарылык факторлорду, алардын адамга тийгизген таасирин, дарылоо, алдын алуу жолдорун изилдөө, ошондой эле санаторий жана курорттордун соц.-гигиеналык шартын иштеп чыгуучу тармагы. Ага бальнеология, бальнеотерапия, баткак менен дарылоо, климатология, климат менен дарылоо ж. б. кирет. Курортология физиотерапия, физиология, гигиена ж. б. менен тыгыз байланыштуу. курортология маселесин Кыргызстан Курортологиясы жана калыбына келтирүүилим изилдөө институту изилдейт. Анын максаты курорт ресурстарын табуу, курорттук факторлордун касиетин, таасирин изилдөө, дарылоо ыкмаларын ж. б. маселелерди иштеп чыгуу. Курортология боюнча изилдөөлөрдүн натыйжасында курорттордун гидроминерал ресурстары кеңейип, минералдуу суу жана дары баткак кендери табылып, жаңы курорттор ачылып, комплекстүү дарылоо ыкмалары киргизилет.
Осборн (Мэн)
Осборн (Мэн) (Osborn) — Мэн штатынын Хэнкок округуна караган АКШ шаары.
Калкы - 69 киши. Болжолдуу аянты - 99.5 км². FIPS коду — 23-55855.
Гротон (Нү-Гэмпшир)
Калкы - 593 киши. Болжолдуу аянты - 105.7 км². FIPS коду — 33-32180.
Туюк Суу мөңгүлөрү
Туюк Суу мөңгүлөрү — Чоң Алай кырка тоосунун түндүк капталында жайгашкан өрөөн тибиндеги 2 мөңгү.
Мосс Пойнт (Миссисипи)
Мосс Пойнт (Миссисипи) (Moss Point) — Миссисипи штатынын Джэксон (Jackson) округуна караган АКШ шаары.
Калкы - 17 653 киши. Болжолдуу аянты - 69.3 км². FIPS коду — 28-49240.
Социалдык кызматтар
Социалдык кызматтар – менчигинин түрүнө карабастан, социалдык кызмат көрсөтүүчү уюмдар, ошондой эле юридикалык жакты түзбөстөн калкты социалдык тейлөө боюнча ишкердик иш-аракетин жүргүзгөн жарандар.
Герман фон Гельмгольц
Гельмгольц, Герман Людвиг Фер­динанд (31. 8. 1821, Потсдам —8. 9. 1894, Берлин) — немец физиги, мате­матик, физиолог жана психолог.
Берлиндеги Аскер-мед. ин-тта окуган. 1888-жылдан Берлиндеги физ.-тех. институнун директору.
Гельмгольц 1847-ж. «Күчтүн сакталышы жөнүндө» деген эмгегинде биринчи болуп энергиянын сакталуу законун матем. жактан негиздеген. 1882-ж. термодинамиканын экинчи негизин хим. процесстерди үйрөнүүгө ылайыкташкан формата келтирип, эркин энергия (Гельмгольц энергиясы) деген түшүнүктү киргизген.
1858-ж. суюктуктун куюн түрүндөгү кыймыл теориясына негиз салган. Аэродинамиканын өсүшүндө Гельмгольцтун үзгүлтүктүү кыймылдын теориясы (1868) жөнүндөгү эмгеги чон роль ойноду.
Гельмгольцтун электромагнетизм, оптика жанa акустика боюнча эмгектеринин копчүлүгү анын физик. изилдөөлөрү менен байланыштуу. Гельмгольцтун физиология б-ча эмгектери нерв жанa булчун системаларын изилдөөгө арналган. Ал булчундарда жылуулуктуп пайда болушун байкап, андагы жылуулук алмашууну өлчөп көргөн (1845—47), о. эле булчулдун кыскаруу процесстерин изилдеген (1850—54).
Гельмгольц геом. аксиомалар тажрыйбадан чыга турганын айткан.
Колдонулган адабияттар
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.
Сыдыев Советжан
Сыдыев Советжан (2. 10. 1953-ж. туулган, Жумгал району, Сары-Камыш кыштагы) - жетекчи кызматкер. Токмок шаарындагы айыл чарба техникумунун механизация бөлүмүн (1978) жана Кара-Балта шаарындагы атайын орто окуу жайын бүтүргөн (1972). 1973-75-жылдары Советтик Армиянын катарында кызмат өтөгөн. 1978-ж. Жумгал райондук айыл чарба техникалар бирикмесинде инженер, 1981-ж. материалдык техникалык жактан жабдуу базасында директор, ошондой эле ушул мекемеге караштуу автобазаны да жетектеген. 1986-ж. марттан 1990-жылдын апрелине чейин Суусамыр совхозунда башкы инженер, 1991- 92-жылдары «Үч-Эмчек» чарбасында башкы инженер, 1992-ж. Суусамыр райондук айыл чарба техника бирикмесинде, андан соң 1992-95-жылдары Кызыл-Ой совхозунда директор болуп иштеген. 1995-жылдан Токтогул районундагы Сары-Камыш айылында айыл өкмөттө жетектөөчү адис, почта башчысы, салык боюнча ага инспектору болуп иштеп келе жатат.
Рэйчел Макадамс
Рэйчел Анна Макадамс (Rachel McAdams;1978-жылдын 17-ноябрында туулган) - канадалык актриса. Ал Йорк университетиндеги төрт жылдык театралдык студияны 2001-жылы бүтүргөндөн кийин, алгач канадалык телеканалда эмгектенген. 2002-жылы тартылган "Сонун Пирог" (англ. Perfect Pie) деген фильмде роль жараткан жана аталган фильм үчүн "Жени" сыйлыгын алган. "Менин атым Танино" (англ. My name is Tanino) жана "Салмоор жана Жебелер" (англ. Slings and Arrows) тасмалары үчүн "Жемини" сыйлыгына татыктуу болгон. 2002-жылы ал өзүнүн Голлливуддагы дебюттук ролун "Балапан" (англ. Hot Chick) тасмасында ойногон. Р. Макадамсты атактуулукка жеткирген тасмалар - "Жаман кыздар" (англ. Mean Girls) жана "Күндөлүк" (англ. The Notebook) болду. 2005-жылы " Күтүлбөгөн коноктор" (англ. Wedding Crashers), "Кызыл көз" (англ. Red Eye) жана " Ынтымактуу үй-бүлө" (англ. The Family Stone) тасмаларында роль жараткан. Медиа каражаттары тарабынан Р. Макадамсга Голливуддун "жаңы жылдыз (селкиси)" (ит гиөл) деген популярдуу наам ыйгарылган жана Британия кино жана телекөрсөтүү академиясынын "Жаңыдан чыгып келаткан эң мыкты актриса" сыйлыгын алган.
Эркин даражалар саны
Эркин даражалар саны механикада - механикалык системалардын бири-биринен көз каранды эмес мүмкүн болгон жылыштарынын саны. Эркин даражалар саны системаны түзүүчү материалдык чекиттердин, ошондой эле жөнгө салынган механикалык системалардын сандарына жана байланыштарына көз каранды болот. Эркин материалдык чекиттер үчүн Эркин даражалар саны Зкө, ал эми эркин нерсе үчүн 6га, кыймылсыз айлануу огу бар нерселер үчүн 1ге барабар. Каалаган геометриялык байланышы бар системалар үчүн Эркин даражалар саны системалардын абалын аныктоочу бири-бирине көз каранды эмес координатарлардын саны Sice барабар. Ал болсо төмөнкү барабардык менен берилет: S=3n-k. Бул жерде п - системалардын чекиттеринин саны, k -  геометриялык байланыштардын саны. Голономдук (геометриялык байланышы жок) системалар үчүн Эркин даражалар саны. системалардын абалын аныктоочу координатарлардын санынан кичине. Ал болсо геометриялык байланышка алып келбөөчү, кинетикалык байланыштардын саны менен айырмаланат. Эркин даражалар саны кыймылдын теңдемелеринин санына жана механикалык системалардын тең салмактуу шартына көз каранды болот.
Рэйчел Макадамс
Эки жылдык чыгармачылык тыныгуудан соң Р. Макадамс 2008-жылы прокаты чектелген "Үй-бүлөлүк турмуш" (англ. Married Life) жана "Бактылуу бири" (англ. The Lucky Ones) деген криминалдык драмаларда ойнойт. Актриса сахнадагы атактуулукка кайрадан "Оюндун жүрүшү" (англ. State of Play), "Убакыт саякатчысынын жубайы (англ. The Time Traveler's Wife), "Шерлок Холмс" (англ. Sherlock Holmes) тасмаларындаги ролдору аркылуу жетишкен. 2010-жылы актрисага ылайыкташтырылып жазылган "Таңкы жарык" (англ. Morning Glory) тасмасында ойногон. 2015-жылы Р. А. Макадамстын эң мыкты ролдору Home Box Office компаниясы тарабынан тартылган "Чыныгы детектив" (англ. True Detective) криминалдык драмасынын экинчи сезонундагы жана "Прожектор" ( англ. Spotlight) (журналист Саша Пфайфер)тасмаларына таандык. Актриса аталган фильмдеги ролу үчүн " Экинчи пландагы эң мыкты актриса" номинациясында "Оскар" сыйлыгына көрсөтүлгөн.
Сыдыев Советжан
Колдонулган адабияттар
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9
Климакс
Климакс (Climax) — Мичиган штатынын Kalamazoo округуна караган АКШ шаары.
Калкы - 791 киши. Болжолдуу аянты - 2.7 км². FIPS коду — 26-16440.
Профилдик окутуу
Профилдик окутуу – окуучулардын жөндөмүн, кесиптик кызыгуусун, умтулуусун, ошондой эле эмгектеги суроо-талапты эске алуу менен билим берүүнүн ички структурасын, мазмунун жана уюштурулушун өзгөртүү аркылуу жиктеп, жекелештирип окутуу. Профилдик окутуу көбүнчө жогорку класстарда жүргүзүлөт.
Пюрген
Пюрген (Pürgen) — Германия Федеративтик Республикасынын Баварияжеринде жайгашкан муниципалитет. Жогорку Бавария административдик округуна карайт. Лехтеги Ландсберг районуна кирет.
Калкы - 3306 киши (31-декабрь, 2010-жыл). Болжолдуу аянты - 21,99 км². Мамлекет ичинде бекитилген расмий коду — 09 1 81 141. Муниципалитеттин башчысы — Клаус Флюс.
Хэрон Лэйк (Миннесота)
Хэрон Лэйк (Миннесота) (Heron Lake) — Миннесота штатынын Jackson округуна караган АКШ шаары.
Калкы - 698 киши. Болжолдуу аянты - 2.7 км². FIPS коду — 27-28700.
Социалдык мыйзамдар
Социалдык мыйзамдар – жалдоо боюнча иштегендердин ал-абалын, ошондой эле социалдык камсыздоо маселелерин жөнгө салуучу укуктук ченемдер.
Глазевиц
Глазевиц (Glasewitz) — Германия Федеративдик Республикасынын Мекленбург-Төмөнкү Померания жеринде жайгашкан муниципалитет. Гүстроу районуна кирет.
Профессиялык уюмдар
Профессиялык уюмдар, кесиптик уюмдар – азыркы коомдогу түрдүү социалдык жана кесиптик коллективдердин, топтордун социалдык-экономикалык, корпоративдик кызыкчылыктарын чагылдырган бирикмелер менен союздар. Профессиялык уюмдар алгач капитализм доорунда (Батыш Европа өлкөлөрүндө жана АКШда 18-кылымдын аягында, өз ара көмөктөшүүчү коом катары) пайда болгон: Англияда чартизм кыймылы (1844), Францияда Лион көтөрүлүшү (1831–34). Кийин ишкерлердин жалпы улуттук уюму катары АКШда 1895-жылы Өнөр жайчылардын улуттук ассоциациясы, Англияда 1916-жылы Британдык өнөр жайчылардын федерациясы ж. б. түзүлгөн. Профессиялык союздар – массалык уюм. Алар өндүрүштүн түркүн тармагында кызмат кылган жамааттын иш үстүндөгү жана маданий чөйрөдөгү жалпы кызыкчылыгын коргоо маселелери боюнча байланышкан жеке жана мамлекеттик сектордун жалданма жумушчуларын бириктирет. Алардын социалдык-экономикалык абалына тийиштүү маселелерди чечүүгө, коллективдүү келишимдин аткарылышын көзөмөлдөөгө катышуусун талап кылышат. Мамлекетке жана ишкерлерге басым жасоонун салтка айланган төмөнкүдөй формалары бар: сүйлөшүүлөр, коллективдүү келишимдер, түрдүү формадагы иш таштоолор. Азыр ИТРдин таасири менен эмгектин мүнөзү жана маңызы өзгөрүп, улуттук-кесиптик уюмдардын ролу төмөндөөдө. Ошентсе да бул уюмдар саясий функцияларын социалдык-саясий кризистер шартында партиялар менен тыгыз байланышта жүзөгө ашырат. Азыркы мезгилде ишкердиги улуттук алкактан чыккан ишкерлер уюмдарына: Соода палаталары, АКШ өнөр жайчыларынын улуттук ассоциациясы, Британия өнөр жайынын конфедерациясы, Франция ишкерлеринин улуттук кеңеши, Германдык жумуш берүүчүлөр союзунун федералдык бирикмеси, Герман банктарынын федералдык союзу ж. б. кирет. Кыргызстан 2007-жылдан Эл аралык профсоюз конференциясынын (ЭПК) ассоциялашкан мүчөсү болуп саналат.
Флорида (Массачусетс)
Флорида (Массачусетс) (Florida) — Массачусетс штатынын Беркшир округуна караган АКШ шаары.
Калкы - 676 киши. Болжолдуу аянты - 63.6 км². FIPS коду — 25-24120.
Куросио
Куросио, Куро-Сиво, Япон агымы (япончо куро — кара, сио — агым) Тынч океандагы жылуу агым, Япониянын түштүк жана чыгыш жээктеринде. Түндүк Пассат агымынын уландысы. Түштүк бөлүгүндө жазылыгы 170 кмдей, тереңдиги 700 мге чейин. Агымдын бетиндеги температурасы 12°Сден 28°Сге чейин. Ылдамдыгы 25—80 см/сек. Суусунун чыгымы Япониянын жээгине жакын 40—50 млн м3/сек, түштүгүндө 20—30 млн м3/секга чейин азаят. Тынч океандын түндүк бөлүгүндө жылуу агымдар тарамын пайда кылат. 36° түндүк кеңдикте жана 150° чыгыш узундукта Түндүк Тынч океан агымына өтөт. Анын чыгыш уландысы. Аляска жылуу агымы. Куросио агымы Тынч океандын түндүк бөлүгүнүн климаттык, гидрологиялык жана биологиялык шарттарына зор таасир тийгизет.
Машина таануу
Машина таануу – машиналар жөнүндөгү илим; ал машина жана механизмдер теориясын, машина тетигинин бекемдигин конструкциялоону жана эсептөөнү, машинадагы жешилүүнү ж. б. изилдейт. Машина таануу теориялык жана эксперименттик изилдөөгө, ошондой эле математика, физика, материалдар каршылыгы, материал таануу ж. б. илимдерге негизделген. Машина таанууга машиналардын жана механизмдердин жалпы теориясы, машина тетиктери сыяктуу предметтер кирет. 1920–30-жылдары машина теориясы боюнча орус окумуштуусу И. И. Артоболевский механизмдин түзүлүш классификациясынын жалпы теориясын иштеп чыккан. 1930-жылы Н. Г. Брусевич тарабынан мейкиндиктүү механизмдин кинетостатика маселеси чечилген. Кийин механизмдер синтезинин теориясы өнүктү. А. А. Благонравовдун илимий эмгектери механика жана куралданууга багытталган. 1950–60-жылдары орус окумуштуулары К. В. Фролов, П. А. Ребиндера, В. В. Соколовский, А. А. Ильюшин, И. А. Вышнеградский, Н. Е. Жуковский ж. б. тарабынан машина таануу боюнча көп эмгектер жасалган. Машина таануу 20-кылымда өтө өнүгүп, машина куруунун жаңы мууну жана жаңы илимий багыттар: автоматташтыруу, робототехника, космостук машина таануу, биомеханика, эргомеханиканын пайда болушу менен жаңы материалдар (аморфтуу, наноматериалдар) кошулду. 20-кылымдын аягында 21-кылымдын башында космонавтика, авиация, транспорт, ядролук энергетикасынын өнүгүшүнүн негизинде татаал шартта иштөөчү, сапаттуу жаңы машина жана технологиялык системаларды жаратуу талаптары коюлду. Учурдагы машина куруу жана автоматташтыруу проблемалары компьютердик өнүгүү менен тыгыз байланышта. Машина таануу боюнча фундаменталдык изилдөө техникалык илимдин жана илимий техникалык прогресстин негизги багыттарынын бири болуп саналат.
Социалдык өнөктөш тараптар
Социалдык өнөктөш тараптар – кызматкерлер (алардын өкүлдөрү), менчигинин түрүнө карабастан, жумуш берүүчүлөр (алардын өкүлдөрү) мамлекеттик бийликтин жана жергиликтүү өзалдынча башкаруу органдары (трипартизм принциби боюнча – өкмөт, кесиптик бирликтер – жумуш берүүчүлөр).
Мойзельбах-Шварцмюле
Мойзельбах-Шварцмюле (Meuselbach-Schwarzmühle) — Германия Федеративдик Республикасынын Тюрингия жеринде жайгашкан муниципалитет. Заальфельд-Рудольштадт районуна кирет.
Калкы - 1240 киши (31-декабрь, 2010). Болжолдуу аянты - 7,50 км². Мамлекет ичинде бекитилген расмий коду — 16 0 73 056. Муниципалитеттин башчысы — Клаус Мөллер.
Муниципалитет административдик курамы боюнча 2 шаардык районго бөлүнөт.
Геммригхайм
Геммригхайм (Gemmrigheim) — Германия Федеративдик Республикасынын Баден-Вюртемберг жеринде жайгашкан муниципалитет. Людвигсбург районуна кирет.
Калкы - 3928 киши(2013-ж.). . Аянты - 8,23 км². Мамлекет ичинде бекитилген расмий коду — 08 1 18 018. Мэр — Моника Хеф.
Отисфилд (Мэн)
Отисфилд (Мэн) (Otisfield) — Мэн штатынын Оксфорд округуна караган АКШ шаары.
Калкы - 1560 киши. Болжолдуу аянты - 114.7 км². FIPS коду — 23-55960.
Машина-трактор агрегаты
Машина-трактор агрегаты – механикалаштырылган жумуштарды аткаруу үчүн трактордон же кыймылдаткычтан жана ага чиркештирилген айыл чарба машинасынан (шайманынан) турган техникалык комплекс. Өзүнүн кыймылдаткычы жана талаада жүрүү, жумушчу органдарын кыймылга келтирүү үчүн кыймыл берүүчү механизми бар агрегат өзү жүрмө деп аталат. Машина-трактор агрегаты жөнөкөй, комплекстүү жана татаал болуп айырмаланат. Жөнөкөй машина-трактор агрегаты бир гана операцияны (мисалы, жумшартуу), ар башка машиналардан турган комплекстүү агрегат эки операцияны (мисалы, жер айдайт жана малалайт), татаал агрегат эки же андан көп операцияны аткарат. Аткарган технологиялык процессине карай машина-трактор агрегаты айдоочу, жыйноочу, бардык жумуштарды аткаруучу, химиялык жол менен илдет, зыянкечтерге каршы күрөшүүдө колдонулуучу, үрөн себүүчү, көчөт отургузуучу, катар аралыкты жумшартуучу, продуктуну алгач иштетүүчү (бастыруучу, үрөн тазалоочу, пресстөөчү); айыл чарба продуктусун ташуучу болуп айырмаланат. Трактор менен бириктирүү ыкмасына карай чиркелме, асма, жарым асма Машина-трактор агрегаты болуп бөлүнөт.
Эрке бала
Эрке бала - жородо, шеринеде, сармерденде оюн-тамаша баштоого, уюштурууга дайындалган адам, к. Жоро.
Прохладный, Аламүдүн району
Прохладный, Аламүдүн району, Горный Орёл – Чүй областынын Аламүдүн районундагы кыштак. Таш-Мойнок айыл аймагына караштуу. Деңиз деңгээлинен 1276 м бийиктикте жайгашкан. Райондун борбору Лебединовка кыштагынан 24 км түштүк тарапта. Аламүдүн темир жол станциясынан 20 км. Калкы 1000дей (2012); негизинен мал багат. Кыштакта көп сериялуу «Чиркин өмүр» кинотасмасынын кээ бир бөлүктөрү тартылган.
Фреден (Лайне)
Фреден (Лайне) (Freden (Leine)) — Германия Федеративдик Республикасынын Төмөнкү Саксония жеринде жайгашкан муниципалитет. Хильдесхайм районуна кирет.
Калкы - 3070 киши (31-декабрь, 2010-жыл). Болжолдуу аянты - 17,78 км². Мамлекет ичинде бекитилген расмий коду — 03 2 54 016. Муниципалитеттин башчысы — Дитер Шуберт.
Эркектердин репродуктивдик системасы
Эркектин жыныс органдары - эркектин көбөйүү функцияга катышуучу жыныс мүчөлөрү. Алар ички жана сырткы болуп бөлүнөт. Ички жыныс органдары жыныс гормондорун бөлүп чыгарат. Ал гормондор түздөн-түз канга өтүп, организмдеги эң маанилүү процесстерди башкарып, эркектерге таандык болгон жыныстык экинчи белгилердин өсүшүн жөнгө салат. Эркектин жыныс органдарына эн бези, урук агуучу жолдор, урук ыйлаакчасы, простата бези, жыныс мүчөсү, заара чыгаруучу жол кирет. Эн бези тирүү жыныс клеткалары - сперматозоидди жана эркек жыныс гормонун бөлүп чыгаруучу жуп жыныс бези. Эн бези түйүлдүк кезде ич көндөйүндө, 2-бел омурткасынын тушунда пайда болот. Төрөлгөндө туруктуу орду -  калтага түшөт. Простата бези эркектин зара чыгаруучу каналын курчап турат. Анын бездүү бөлүгү секрет иштеп чыгарат. Секрет спермага кошулуп анын активдүүлүгүн сактоого жардам берет. Простатанын булчуң бөлүгү заара чыгаруучу жолдогу сперма менен зааранын ырааттуу агуусун жөнгө салат, натыйжада заара менен сперма аралашпайт. Эркектин жыныс мүчөсү жыныстык катнашуу учурунда урукту бөлүп жана табарсыктан заараны чыгаруу кызматын аткарат.
Джэксон (Нү-Гэмпшир)
Джэксон (Нү-Гэмпшир) (Jackson) — Нү-Гэмпшир штатынын Кэрролл округуна караган АКШ шаары.
Калкы - 816 киши. Болжолдуу аянты - 173.4 км². FIPS коду — 33-38260.
Курочкин Ефрем Георгиевич
Курочкин Ефрем Георгиевич (21. 1. 1921-жылы туулган, Каракол шаары) — гвардиянын улук сержанты, Советтик Союз. Баатыры (1944). 1940-жылдан Советтик Армияда. 1941-жылдын июлунан Улуу Ата Мекендик согушта башкы командованиенин резервиндеги Кызыл Туулуу 220-танкага каршы гвардиялык артиллериялык полктун 217-аткычтар дивизиясынын 5-батареясында замбирек командири. Беларуссиянын Бобруйск шаарын, Пуховичи, Вейшин жерлерин, Рундени темир жол станциясын бошотушкан. Узляны кыштагындагы салгылашта өзгөчө эрдик көрсөтүп, душмандын 6 контр чабуулунун мизин кайтарышкан, 400дөн ашуун гитлерчини өлтүрүп, 50 солдат менен офицерин туткундаган, 10 пулемёт, 2 миномёт жана артиллериялык установканы жок кылып, Польшаны душмандан тазалоого катышкан. Согуштан кийин Жети-Өгүз районундагы «Үлгү» колхозунда иштеген. Ленин, 1-даражадагы Ата Мекендик согуш ордендери менен сыйланган. Айылындагы жашаган үйүнө мемориалдык такта орнотулган.
Моунд Баю (Миссисипи)
Моунд Баю (Миссисипи) (Mound Bayou) — Миссисипи штатынын Боливар (Bolivar) округуна караган АКШ шаары.
Калкы - 2102 киши. Болжолдуу аянты - 2.3 км². FIPS коду — 28-49320.
Старые Санны (Благовар району, Башкыртстан)
Демографиясы
Тургундардын динамикасы:
Курс
Курс (латынча cursus — чуркоо, кыймыл) — 1) баалуу кагаздар сатылуучу жана сатып алынуучу баа; 2) бир өлкөнүн акча бирдигинин экинчи өлкөнүн акча бирдиги менен чагылдырылышы; 3) аракеттердин багыты жана образы.
Хоэнмөльзен
Хоэнмөльзен (Hohenmölsen) — Германия Федеративдик Республикасынын Саксония-Анхальт жеринде жайгашкан Шаар. Вайсенфельс районуна кирет.
Калкы - 10567 киши (31-декабрь, 2010). Болжолдуу аянты - 63,52 км². Мамлекет ичинде бекитилген расмий коду — 15 0 84 235. Мэр — Ханс Дитер фон Финтель.
Шаар административдик курамы боюнча 6 шаардык районго бөлүнөт.
Дилль
Дилль (Dill) — Германия Федеративдик Республикасынын Рейнланд-Пфальц жеринде жайгашкан муниципалитет. Рейн-Хунсрүк районуна кирет.
Чоң Ширша (Сова куймасы)
Чоң Ширша — Орусиядагы дарыя. Ненец АО, Архангельск облусу жер аймактарын агып өтөт. Дарыя куйган жери - Сова дарыясынын оң жээгинен 36 км алыстыкта орун алган. Дарыянын узундугу - 40 км.
Суу реестринин маалыматтары
Орусиянын мамлекеттик суу реестринин маалыматы боюнча Двинск-Печорск бассейнинин айланасында жатат, дарыянын суу чарбачылык бөлүгү — АО деңиз бассейнинин дарыяларыВоронов тумшугунан (Мезень дарыясын кошпогондо) Канин Нос тумшугуна чейин. Дарыянын айрыгы — айрыгы жок, дарыя бассейни — Мезень.
Эриштик айып
Эриштик айып - кыздын атасы жигиттин атасына төлөп бере турган акча, мүлк. Кыздын атасы кудалашкан тараптан калыңдын жарым жартылайын алгандан кийин кудалыктан айнып, кызын башкага бермек болгондо төлөйт.
Социалдык өнөктөш тутуму
Социалдык өнөктөш тутуму – социалдык-эмгек мамилелеринин жана социалдык-эмгек талаштарын чечүү чөйрөсүндөгү уюштуруу, укуктук, экономикалык мүнөздөгү чаралардын жыйындысы; социалдык өнөктөштөр түзгөн органдар жана алардын өзара аракеттенишүүсүнүн жана иш алып баруусунун тартиби.
Аялдарды колдоо борборунун гендердик мектеби
"Аялдарды колдоо борбору" коомдук бирикмесинин гендердик мектеби (АКББ ГМ) – эл аралык тажрыйбнын, улуттук жана эларалык документтердин, мамлекеттик түзүмдөрдүн, жергиликтүү өзалдынча башкаруу органдарынын, жарандык коомдун жана жалпыга маалымдоо каражаттарынын өкүлдөрү үчүн жүргүзүлгөн изилдөөлөрдүн жана жеке байкоолордун негизинде гендердик сезимталдыкты калыптандыруу жана социалдык, саясий, экономикалык, маданий жана гендердик деңгээлдердеги теңсиздиктин ар кандай формаларын түшүнүү максатында Аялдарды колдоо борборунун жамааты түзгөн окуу.
Тарыхы
Кыргызстан Пекин иш-аракеттер платформасына (ПИП) кошулуу менен аялдардын укуктук жактан сабаттуулугун арттыруу милдеттенмесин алган. Бул максатка жетүү жолдорунун бири гендердик окууларды өткөрүү. Бейөкмөт уюмдар (БӨУ) мамлекеттик түзүмдөр менен биргеликте гендердик окууларды өткөрүүгө чоң салым кошту десек жаңылышпайбыз. 2002-жылдын февраль айында АКББ жогорку окуу жайлардын окутуучулары жана студенттери, Кыргызстандын бардык чөлкөмдөрүндөгү БӨУдын активисттери үчүн биринчи гендердик мектепти ("Кышкы гендердик мектеп") өткөргөн.
Гендердик мектептердин форматы
2002-жылдан баштап 2014-жылга чейин 20 гендердик мектеп өтүлгөн. Алардын баары өз убагындагы көйгөйлөрдү чечүүгө багытталган. Биринчи гендердик мектептердин тематикасы жалпы гендердик маселелерге байланыштуу болуп, кийинки мектептердин программалары төмөнкүдөй темалар менен толукталган:
Мектептердин форматында Кыргызстандын калкынын маданиятынын өзгөчөлүктөрү эске алынып, чоңдордун интерактивдүү окуу принциптерине негизделип, ар кандай окуу технологиялары колдонулат (видео презентациялар жана кыргыз аялдарынын чыныгы турмушта болуп өткөн окуяларын караштыруу). АКББ ГМ колдонулган дагы бир окутуу ыкмасы - фасилитатор жетектеген чакан топтордо иштеп, ар бир катышуучунун материалдарды өздөштүрүүсүнө жана жети күндүн ичинде бир команданын ичинде иштеп, баарлашуу шыктарын өркүндөтүүсүнө көмөктөшүү.
Гендердик мектептердин натыйжалары
Гендердик мектептердин программалары даярдалып жатканда АКББнун эксперттери бир катар документтерди түзүп чыгышты: Тренерлерге арналган "Кыргызстандагы гендердик мектеп" нускамасы (2003-2004); тренерлер үчүн "Гендер жана шайлоолор" методикалык куралы (2004); тренерлер үчүн "Адамдарды сатуу жосундарына жол бербөө" окуу куралы (2005); Гендердик укуктук маалымдама (2010); "CEDAW боюнча суроолор жана жооптор" (2010), ошондой эле: "Кыргызстанда гендердик саясаттын өнүгүү тарыхы" таблицасы, "Көйгөйлөр менен курчалган жабырлануучу" схемасы, "Шырдак" көнүгүүсү ж.б. Акырындык менен бул куралдар башка уюмдардын жана эксперттердин иштеринде кеңири колдонула баштады.
АКББ ГМде катышкан 500 адамдын басымдуу көпчүлүгү окуп-үйрөнүшкөн гендердик ык-амалдарды өз иштеринде пайдаланышууда. Алардын 80% - бардык чөлкөмдөрдөгү социалдык маселелер боюнча райондук мамлекеттик администрациялардын башчыларынын орун басарлары болду. Гендердик мектепте окушкан катышуучулар өз чөйрөлөрүндөгү гендердик көйгөйлөргө көбүрөөк көңүл бурушуп, алардын үчөө кандидаттык диссертацияларын жакташты. АКББ ГМтин айрым бүтүрүүчүлөрү КРнын Жогорку Кеңешине жана жергиликтүү кеңештерге депутаттыкка шайланышып, өз ишинде гендердик маселелерди сүрөмөлөп келишүүдө. АКББ иштеп чыккан программа менен методиканы башка БӨУ улуттук жана жергиликтүү деңгээлдерде жарандык окуу программаларында кеңири пайдаланышууда. АКББ ГМтин бүтүрүүчүлөрүнөн жергиликтүү деңгээлде гендердик адистердин командасы түзүлүп, ал ЖӨБОнын ишинде гендердик ык-амалдарды жайылтууда.
Шилтемелер
Кыргызстандын гендердик энциклопедиясы
Ума Турман
Ума Каруна Турман (Uma Thurman;1970-жылдын 29-апрелинде туулган) - америкалык актриса жана модель. Актриса романтикалык комедияларда, мелодрамаларда, драмаларда, илимий-фантастикалык тасмаларда, экшн тасмаларында ойноп өзүнүн чыгармачылык диапазону кеңири экендигин далилдей алган. Британиядагы Vogue журналынын 1985-жылдын декабрь айындагы жана 1986-жылдын май айындагы башкы бетине актрисанын сүрөтү жарыялангандан соң, "Коркунучтуу байланыш" (англ. Dangerous Liaisons, 1988) тасмасында ойногон. У. Турман Квентин Тарантинонун "Кылмыш окуясы" (англ. Pulp Fiction, 1994) тасмасындагы ролу ага дүйнөлүк атак алып келген, бул фильмдеги ролу үчүн "Оскар", "Алтын глобус" жана Британия кино жана телекөрсөтүү академиясынын сыйлыгына жана "Алтын глобус" сыйлыгынын "Экинчи пландагы эң мыкты актриса" номинациясына көрсөтүлгөн. Актриса 1990-жылдарда "Бэтмен и Робин" (англ. Batman & Robin, 1997), "Гаттака" (англ. Gattaca, 1997) and "Бактысыздар" (фр.Les Misérables, 1998) тасмаларына тартылган.
У. Турман "Сокурлук (англ. Hysterical Blindness, 2002) тасмасындагы ролу үчүн "Телевизиондук сериалдагы эң мыкты актриса" номинациясында "Алтын глобус" сыйлыгына татыктуу болгон. Квентин Тарантинонун "музасы" деген атка ээ болгон У. Турман, режиссер менен кайрадан "Биллди өлтүрүү" (англ. Kill Bill, 2003–2004) сериалына тартылып, ал ролу үчүн "Алтын глобус" сыйлыгынын дагы эки номинациясына көрсөтүлгөн. Акыркы он жылдыктагы тасмаларына "Зыңк бол" (англ. Be Cool, 2005), "Продюсерлер" (англ. The Producers, 2005) and "Менин мурдагы супер сүйүктүү колуктум" (англ. My Super Ex-Girlfriend, 2006) кирет. Ал праймтаймдык "Эмми" сыйлыгынын "Мыкты конок актриса" номинациясына "Ийгилик"(англ. Smash, 2012) тасмасындагы беш эпизоддук ролу үчүн көрсөтүлгөн. У. Турман "Нимфоманка" (англ. Nymphomaniac, 2013) деген эки бөлүмдөн турган тасмадагы экинчи пландагы ролу үчүн дагы көрүүчүлөрдун сүймөнчүлүгүнө ээ болгон.
Клинтон
Клинтон (Clinton) — Мичиган штатынын Lenawee округуна караган АКШ шаары.
Калкы - 2293 киши. Болжолдуу аянты - 4.0 км². FIPS коду — 26-16480.
Эритүү (металлургия)
Эритүү (металлургия) - кенташты жылуулук менен иштетип, андан металлды бөлүп алуу. Кенташ башка ингредиент менен чогуу атайын мештерде эритилип (ысытылып), натыйжада андан металл эмес компоненттер бөлүнүп алынып, калган металл тазаланат. Мис., домна мешинде темирди эритет, анын кенташы (темир оксиди) кокс жана акиташ менен кошо ысытылат. Оксид көмүртек менен өз ара аракеттенип кошулмалар, көмүр тектин газ сымал оксидин жана кайтадан алынган чоюнду пайда кылат.
Пюхерсройт
Пюхерсройт (Püchersreuth) — Германия Федеративтик Республикасынын Баварияжеринде жайгашкан муниципалитет. Жогорку Пфальц административдик округуна карайт. Нойштадт (Вальднаб) районуна кирет.
Калкы - 1608 киши (31-декабрь, 2010-жыл). Болжолдуу аянты - 25,21 км². Мамлекет ичинде бекитилген расмий коду — 09 3 74 150. Муниципалитеттин башчысы — Лоренц Энслайн.
Караван району
Караван району — Кыргыз АССРинин жана Кыргыз ССРинин 1928-1958-жылдары болгон администрациялык бөлүнүш бирдиги. Борбору - Караван айылы.
Тарыхы
Караван району 1928-жылы 24-декабрда Кыргыз АССРинин Ош уездинин курамында Кызыл-Жар району болуп түзүлгөн. 1930-жылдан түз Кыргыз АССРине баш ийген. 1936-жылы Караван району болуп өзгөртүлгөн. 1938-жылы 26-февралда район Жалал-Абад округунун курамына кирген. 1939-жылы 21-ноябрда Жалал-Абад облусунун курамына кирген. 1958-жылдын 29-октябрында Караван району жоюлуп, анын аймагы Жаңы-Жол аймагына киргизилген.
1949-жылдагы маалыматтар боюнча районго 6 айылдык кеңештер кирген: Афлатун, Караван, Кызыл-Туу, Падша-Ата, Ринжит жана Успеновка.
Калкы
1939-жылдагы эл каттоо боюнча Караван районунда 27769 адам жашаган, анын ичинде кыргыздар – 87,2%, украиндер – 4,3%, орустар – 3,9%, өзбектер – 2,8%.
Машыктыргыч
Машыктыргыч, тренер (англисче trainer, train – тарбиялоо, үйрөтүү) – спорттун белгилүү түрү боюнча адис, дене тарбия мугалими. Ал спортчуну тарбиялоого, окутууга жана чеберчилигин өнүктүрүүгө багытталган окуу-машыктыруу иштерин жүргүзөт. Машыктыргычтарды негизинен дене тарбия институту, ошондой эле машыктыргычтардын атайын жогорку мектеби даярдайт. Эмгек сиңирген машыктыргыч деген наам белгиленген.
Социалдык өнөктөштүк
Социалдык өнөктөштүк – мамлекеттик органдардын, жумуш берүүчүлөр бирикмелеринин жана кесиптик бирликтердин макулдашылган социалдык-экономикалык саясатты, эмгек мамилелери чөйрөсүндөгү саясатты аныктоо жана жүзөгө ашыруу жаатындагы өзара аракеттенүүсү, ошондой эле ал жумуш берүүчүлөр менен кесиптик бирликтердин ортосундагы эки тараптуу мамилелерди да камтыйт, мында мамлекет тараптардын өзара аракеттенүүсүнүн чектерин аныктайт.
Түндүк Эңилчек мөңгүсү
Түндүк Эңилчек мөңгүсү — Борбордук Теңир-Тоодогу өрөөн тибиндеги мөңгү.
Кантеңир тоо тоомунда. Уз. 34,9 км, туурасы 1,5–2 км, аянты 202,9 км2, орт. калыңдыгы 200–300 м. Жалпы аянтынын 161,3 км2 кар топтолуучу фирн, 41,6 км2 абляция облусуна таандык. Абляция облусунун 15,5 км2 аянты мореналар м-н капталган. Меридиан кырка тоосунун батыш капталынан башталып, Мерцбахер көлүнө чейин созулат. Бири бирине жарыш жаткан Теңир-Тоо (түш.) ж-а Сарыжаз (түн.) кырка тоолорунун арасындагы кууш өрөөндү ээлейт. Т. Э. м. бутактап кеткен өрөөн тибиндеги мөңгү. Анын системасына 34 мөңгү кирет, алардын 24ү Теңир-Тоодон, 10у Сарыжаз кырка тоосунан башталат. Мөңгүнүн башы деңиз деңг. 6274 м, этеги 3340 м бийиктикте жатат. Кар чегинин орт. бийикт. 4300 м, эң бийиги 4450 м, жапызы 3900 м. Теңдештик балансасы терс маанилүү болгондуктан этеги Түштүк Эңилчек мөңгүсүнөн ажырап, өз өрөөнү м-н артка чегинүүдө. Өрөөндүн оозун Түштүк Эңилчек мөңгүсүнүн музу бөгөп тургандыктан, бошогон оёңдон Мерцбахер көлү пайда болгон. Көл чанагы деңиз деңг. 3304 м бийиктикте жатат. Байламтасы мөңгү м-н тосулуп, андан омурулуп кулап түшкөн чакан айсбергдер көл үстүндө калкып жүрөт. Мөңгүнүн эриген суулары жайкысын көлдө топтолуп, жылына бир жолу сел болуп (көл бузулганда) агып чыгат.
Фоксборо (Массачусетс)
Фоксборо (Массачусетс) (Foxborough) — Массачусетс штатынын Норфолк (Norfolk) округуна караган АКШ шаары.
Калкы - 16 865 киши. Болжолдуу аянты - 54.1  км². FIPS коду — 25-24820.
Суусамыр участкалык ооруканасы
Койканын саны 1965-жылы 25 орундуу болуп, 1970-ж. 35, 1975-85-жылдары 50гө, 1991-92-жылдары -75ке чейин жеткен. Ар бир кыштакта фельдшер-акушердик пункттар ачылган. Алар медициналык кызматкерлер жана жабдуулар менен камсыз болгон. 1985-ж. Кожомкул айылындагы фельдшер-акушердик пунктун базасында үйбүлөлүк дарыгерлер тобу уюштурулуп, анын курамында 2 врач, 10 орто, 2 кенже медициналык кызматкер болгон.
Аларга бир тез жардам автомашинасы бөлүнүп берилген. 1995-жылдан койка орунунун саны жана медициналык кызматкерлер кыскара баштаган. Учурда койканын саны 18 орундуу, 54 медициналык кызматкер, төрт фельдшер-акушердик пункт иштейт. Оорукана 2000-жылдан жаңыча каржылануу механизмине өткөн. Анда жалпы жана төрөт бөлүмү, операциялык блок (жабдыгы менен) бар. Күнүнө 60 адамды тейлөө мүмкүнчүлүгүнө ээ. Эки үй-бүлөлүк дарыгерлер тобу иштейт.
Анын курамында 8 дарыгер (а.и. экөө жогорку категорияда) бар. Суусамыр өрөөнүнүн климатынын татаал шартына карабай оорукананын чакан жамааты ден-соолук сакчылыгында талыкпай эмгектенип келишүүдө. Алар 6 кыштакты (Суусамыр, Кожомкул, 1-Май, Тунук, МТФ, Кызыл-Ой, Ой-Кайың кыштоосун) тейлешет.
Колдонулган адабияттар
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9
Түргөн Аксуу мөңгүсү
Түргөн Аксуу мөңгүсү — Тескей Алатоонун чыгыш бөлүгүнүн түн. капталындагы татаал өрөөн тибиндеги мөңгү. Уз. 7,5 км, аянты 5,1 км2.
Социалдык сүрөмөлөө
Социалдык сүрөмөлөө – туруктуу социалдык көзөмөлгө муктаж адамдарга социалдык кызматтар тарабынан көбүнесе үйүндө кызмат көрсөтүү, алардын үйлөрүнө ар дайым барып туруу, зарыл турмуш-тиричиликтик кызмат көрсөтүү жана жөнөкөй медициналык жолжоболорду өткөрүү.
Түргөн Аксуу мөңгүсү
Башы деңиз деңг. 4630 м, этеги 3600 м бийиктикте жатат. Кар чегинин бийикт. 3760 м, абляция облусунун аянты 2,9 км2, салааларын кошкондо аянты 10,9 км2ге жетет. Фирн чегиндеги мөңгүнүн эни 1000 м, абляция облусунда 600 м. Куралуу облусунда цирктин дубалы фирн талаасынан 250–300 м гана бийик жатат. Этеги морена м-н капталган. Муз жаракалары бар. Мөңгүдөн Түргөнаксуу суусу (Жыргалаңдын сол куймасы) башталат.
Мэги (Миссисипи)
Мэги (Миссисипи) (Magee) — Миссисипи штатынын Симпсон (Simpson) округуна караган АКШ шаары.
Калкы - 4200 киши. Болжолдуу аянты - 12.6 км². FIPS коду — 28-44600.
Палэрмо (Мэн)
Палэрмо (Мэн) (Palermo) — Мэн штатынын Уалдо округуна караган АКШ шаары.
Калкы - 1220 киши. Болжолдуу аянты - 112.7 км². FIPS коду — 23-56450.
Фреденбек
Фреденбек (Fredenbeck) — Германия Федеративдик Республикасынын Төмөнкү Саксония жеринде жайгашкан муниципалитет. Штаде районуна кирет.
Калкы - 5753 киши (31-декабрь, 2010-жыл). Болжолдуу аянты - 48,57 км². Мамлекет ичинде бекитилген расмий коду — 03 3 59 017. Муниципалитеттин башчысы — Дидрих Волерс.
Муниципалитет административдик курамы боюнча 4 шаардык районго бөлүнөт.
Джаффрэй (Нү-Гэмпшир)
Джаффрэй (Нү-Гэмпшир) (Jaffrey) — Нү-Гэмпшир штатынын Чешир округуна караган АКШ шаары.
Калкы - 5457 киши. Болжолдуу аянты - 103.7 км². FIPS коду — 33-38500.
Таймлапс
Таймлапс – (убакыт өтүү) англис тилинен алынган, бизче time – «убакыт», lapse – «өтүү», «бүтүү» дегенди билдирет. Бул бир ыраатта жасалган, белгилүү бир интервалда тартылган сүрөттөрдү бир катарда видео кылуу. Жөнөкөйлөтүп айтканда, таймер менен тартылган бир канча сүрөттөрдү видео кылып айкалыштыруу. Таймлапс сүрөт менен видеонун так ортосунда десек болчудай. Мында сүрөттөрдүн интервалы бир канча секундадан бир канча сааттарга чейин болушу мүмкүн. Таймлапста көбүнчө бир эле орундан сүрөттөр тартылып алынат. Мисалы, шаардын бир күндүк жашоосун чагылдыруу, күндүн батышы-чыгышы жана башка. Кезинде таймлапс интервалдык сүрөт, цейтрафердик сүрөт деп аталып, илим жаатында жай жүргөн процесстерди изилдөө үчүн колдонулган. Учурда таймлапс жаратылыш, кино, жарнактык роликтерди тартууда да кеӊири колдонулуп келет.
Хюго (Миннесота)
Хюго (Миннесота) (Hugo) — Миннесота штатынын Вашингтон округуна караган АКШ шаары.
Хоэнтрам
Хоэнтрам (Hohentramm) — Германия Федеративдик Республикасынын Саксония-Анхальт жеринде жайгашкан муниципалитет. Зальцведель районуна кирет.
Калкы - 253 киши (31-декабрь, 2006). Болжолдуу аянты - 16,76 км². Мамлекет ичинде бекитилген расмий коду — 15 0 81 165. Муниципалитеттин башчысы — Райнер Клинцман.
Дилькирхен
Дилькирхен (Dielkirchen) — Германия Федеративдик Республикасынын Рейнланд-Пфальц жеринде жайгашкан муниципалитет. Доннерсберг районуна кирет.
Калкы - 542 киши(2013-ж.). . Аянты - 8,10 км². Мамлекет ичинде бекитилген расмий коду — 07 3 33 014. Муниципалитеттин башчысы — Ральф Майер.